Diari Oficial de la Generalitat Valenciana


Sumari del DOGV 4343, del 25-09-2002 (2002/9828)

ORDE de 26 d'agost de 2002, de la Conselleria de Cultura i Educació, per la qual es disposa la implantació i el cessament d'ensenyances i la reestructuració de les plantilles en els instituts del Complex Educatiu de Cheste.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9828


Data del document
:   26-08-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Cheste
    * ensenyament públic
    * centre d'ensenyament
    * ensenyament secundari

ORDE de 26 d'agost de 2002, de la Conselleria de Cultura i Educació, per la qual es disposa la implantació i el cessament d'ensenyances i la reestructuració de les plantilles en els instituts del Complex Educatiu de Cheste. [2002/F9828]
  
El Decret 122/1996, de 18 de juny (DOGV de 21 de juny), va crear l'Institut d'Educació Secundària número 1 de Cheste per integració de quatre instituts existents. Este centre, amb capacitat per a 2.550 llocs escolars, impartix Educació Secundària Obligatòria i els batxillerats d'Humanitats i Ciències Socials, el Batxillerat de Ciències de la Naturalesa i de la Salut i el Batxillerat d'Arts.
  
L'Institut d'Educació Secundària número 2 procedix de la transformació de l'antic Institut Politècnic, creat pel Decret 191/1988, de 12 de desembre (DOGV 19 de desembre). Este centre impartix ensenyances d'Educació Secundària Obligatòria, diversos cicles formatius de Formació Professional Específica de grau mitjà i de grau superior i els batxillerats de Tecnologia, Humanitats i Ciències Socials i el Batxillerat de Ciències de la Naturalesa i de la Salut.
  
L'article 1.3 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, establix que la determinació de les ensenyances que s'impartisquen en cada institut s'establirà per mitjà d'orde del conseller de Cultura i Educació, d'acord amb la programació general de l'ensenyança vigent.
  
Els estudis de planificació educativa aconsellen reestructurar l'oferta de les ensenyances oferides en els instituts del Complex Educatiu de Cheste de tal forma que, per mitjà de les corresponents actuacions administratives, s'adeqüe progressivament l'oferta de places escolars fins a arribar a l'objectiu previst: concentrar l'alumnat d'Educació Secundària Obligatòria i el de Batxillerat en l'Institut número 1 i el de Cicles Formatius en l'Institut número 2.
  
Per això, de conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es desglossen de l'Institut d'Educació Secundària número 2, codi 19643335, a l'Institut d'Educació Secundària número 1, codi 08960358, amb efectes del curs escolar 2002/2003, les ensenyances d'Educació Secundària Obligatòria i el Batxillerat de Tecnologia, el d'Humanitats i Ciències Socials i el de Ciències de la Naturalesa i de la Salut.
  
Segon
  
1. L'Institut d'Educació Secundària número 1, codi 28080196, queda configurat de la següent manera:
  
- Composició: 20 unitats d'Educació Secundària Obligatòria i 12 de Batxillerat.
  
- Capacitat: 600 llocs escolars d'Educació Secundària Obligatòria i 360 de Batxillerat.
  
2. En el curs escolar 2002/2003 impartirà, a més de les ensenyances ja implantades, el Batxillerat de Tecnologia.
  
Tercer
  
1. L'Institut d'Educació Secundària número 2, codi 43417051, queda configurat de la següent manera:
  
- Composició: 23 Cicles Formatius de Formació Professional Específica.
  
- Capacitat: 1.200 llocs escolars de Cicles Formatius de Formació Professional Específica.
  
2. Este centre deixarà d'impartir, amb efectes del curs escolar 2002/2003, les ensenyances d'Educació Secundària Obligatòria i els batxillerats de Tecnologia, Humanitats i Ciències Socials i el Batxillerat de Ciències de la Naturalesa i de la Salut.
  
3. S'implanten, amb efectes del curs escolar 2002/2003, els següents cicles formatius:
  
- Tècnic superior en Desenrotllament d'Aplicacions Informàtiques.
  
- Tècnic superior en Agències de Viatges.
  
Quart
  
L'alumnat que en el curs acadèmic 2001/2002 cursava ensenyances d'Educació Secundària Obligatòria o Batxillerat en l'Institut número 2, passarà el pròxim curs a cursar les citades ensenyances en l'IES número 1.
  
Quint
  
L'IES número 2 passarà els expedients dels alumnes de les ensenyances citades a l'IES número 1.
  
Sext
  
1. Romandrà adscrit a l'IES número 2 el professorat del dit centre que continue impartint ensenyances dels corresponents mòduls formatius de Formació Professional.
  
2. La resta del professorat, amb destí definitiu en l'Institut número 2, s'integrarà en l'IES número 1.
  
3. La Direcció General de Personal realitzarà els tràmits administratius oportuns per a la redistribució d'este professorat aplicant els criteris establits en la disposició addicional onzena del Reial Decret 2112/1998, de 2 d'octubre.
  
4. En aplicació del que establix la disposició addicional 14 del Reial Decret 2.112/1998, Boletín Oficial del Estado de 6 d'octubre, el professorat amb destí definitiu en l'Institut d'Educació Secundària número 2 que, com a conseqüència del canvi de les ensenyances des d'este centre a l'Institut d'Educació Secundària número 1, per aplicació del que establix esta orde, s'integre en l'Institut d'Educació Secundària número 1, comptarà a l'efecte d'antiguitat en esta plaça amb la generada en el seu centre d'origen.
  
Sèptim
  
La Direcció Territorial de Cultura i Educació procedirà a efectuar, si és procedent, la redistribució de l'equipament i del material didàctic assignat a cada un dels centres.
  
Així mateix efectuarà les propostes oportunes de noves adquisicions a la Direcció General de Centres Docents.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta conselleria perquè, en l'àmbit de les seues respectives competències, adopten les mesures necessàries per a l'aplicació i el desplegament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana, no obstant això els seus efectes s'entenen referits a l'inici del curs escolar 2002/2003.
  
València, 26 d'agost de 2002
  
El conseller de Cultura i Educació,
  
MANUEL TARANCÓN FANDOS